open-index/open-wikipedia-markdown huggingface dataset:
Signos máis e menos

Os **signos de máis e menos** (**+** e **−**) son símbolos matemáticos empregados para representar o signo dun número ou as operación de sumar e restar.

## Historia
O uso de signos para representar a adición aparece xa no alfabeto xeroglífico, no que se representaba por dúas pernas andando no sentido do texto. Se aparecían no outro sentido representaban a subtracción: 

En manuscritos de Nicole Oresme do século XIV pódense ver os primeiros usos dun signo semellante ao signo "+".

A primeiros do século XV as letras "P" e "M" eran os empregados habitualmente. Os símbolos *p̄* para *più* (máis) e *m̄* para *meno* (menos) apareceron na obra *Summa de arithmetica, geometria, proportioni et proportionalità* de Luca Pacioli, publicada en Venecia en 1494.

**+** é unha simplificación da palabra latina "et" (e). **−** pode derivar do til escrito sobre o **m**. No tratado de Johannes Widmann de 1489 xa aparecen estes dous signos. Robert Recorde, creador do signo igual introduciu estes símbolos en Inglaterra e 1557.

## Signo máis
O signo é un operador binario que indica adición, como en 2 + 3 = 5. Tamén pode aparecer como operador unario, para sinalar que un número é número positivo.

En diferentes campos das Matemáticas pode indicar outras operación, que habitualmente son chamadas tamén adición. En estruturas alxébricas adoita empregarse para denotar unha operación conmutativa.

## Signo menos
O signo menos ten tres usos principais en Matemáticas:
* Como operador binario para indicar subtracción, como en 5 – 3 = 2.
* Para sinalar un número negativo: -5.
* Para indicar o oposto dun número ou unha variable.

## Outros usos
En Matemáticas, o límite *x*→*a*+ significa *x* tende a *a* pola dereita e *x*→*a*−  significa *x* tende a *a* pola esquerda.

Nos grupos sanguíneos indícase cun máis ou cun menos a presenza ou a ausencia do factor Rh.

Nalgunhas linguaxes de programación o signo máis equivale á concatenación de cadeas de caracteres: "a" + "b" = "ab".

## Notas
Eurafrasia

**Eurafrasia** () é o supercontinente máis grande da Terra. Coñécese tamén cos nomes de **Eurasiáfrica** (), **África-Eurasia**, **Afro-Eurasia**, **Afroeurasia** () ou **continente euroasiáticoafricano**

Localízase no hemisferio oriental e inclúe África e Eurasia (este último formado por Europa e Asia). Tamén chamado *Vello Mundo* ou *Antigo Continente*, abarca máis de 84 millóns de km², dun total de terra emerxida de case 150 millóns en todo o planeta, á vez que alberga cerca do 85 % da poboación mundial, estimada en 7.010 millóns de seres humanos en 2011.

Eurafrasia está composta por:
Constantino Abelleira

**Constantino Vázquez Abelleira**, nado en San Fiz de Paz (Outeiro de Rei) o 5 de novembro de 1901 e finado en Becerril de la Sierra (Madrid) o 24 de xullo de 1966, foi un escritor e compositor galego. Usaba o pseudónimo de Veladoira.

## Traxectoria 
É autor dun libro con textos en prosa e en verso propios e alleos, titulado *Cousas e contos de por aló*, publicado en Madrid en 1936 que asinou co pseudónimo **Veladoira**. Despois publicou en castelán *¿Quién trajo la revolución?* (1939) e *Mi mujer se casó, o Las desdichas de un enamorado* (1952). Tamén compuxo as obras musicais "Don Narciso" (chotis), "San Rafael" (pasodobre) e os tangos "Club San Carlos" e "Luces de colores".

## Obra 
* *Cousas e contos de por aló*. Madrid, 1936. Editorial Graphia. Artigos de creación propia e escolma de autores galegos.
* "¿Quien trajo la Revolución?", folleto sobre os días previos á guerra civil española publicado na imprenta de *El Progreso* de Lugo, 1937.
* *Las desdichas de un enamorado*. Madrid, 1952. Gráficas Orbe.

## Notas 
## Véxase tamén 
### Bibliografía 
* ABELLEIRA, Constantino V en Gran Enciclopedia Galega
Stoke City F.C.

O **Stoke City Football Club** é un club de fútbol inglés da cidade de Stoke-on-Trent. Foi fundado en 1863 baixo o nome de Stoke Ramblers F.C. e compite na Premier League. O seu campo é o Britannia Stadium, con capacidade para 27.740 espectadores.

## Xogadores 
:*Categoría principal: Xogadores do Stoke City FC.*

### Equipo actual 
*Actualizado a 1 de xaneiro de 2014.*

### Cedidos 
## Palmarés
### Liga
***Football League Second Division (3)**: 1932–33, 1962–63, 1992–93
***Football League Third Division North (1)**: 1926–27
***Football Alliance (1)**: 1890–91
***Birmingham & District League (1)**: 1910–11
***Southern League Division Two (2)**: 1909–10, 1914–15

### Copa
***Football League Cup (1)**: 1971–72
***Football League Trophy (2)**: 1991–92, 1999–2000
***Watney Cup (1)**: 1973

## Véxase tamén
### Ligazóns externas
*Páxina oficial do club
O Castro, Artes, Ribeira

**O Castro** é un lugar da parroquia de Artes no concello coruñés de Ribeira, na comarca da Barbanza. Segundo o padrón municipal (INE 2012) ten 9 habitantes (3 homes e 6 mulleres).

## Lugares e parroquias 
### Lugares de Artes 
### Parroquias de Ribeira
Agro da Cuña, Carreira, Ribeira

**Agro da Cuña** (á espera da oficialización da forma **O Agro da Cuña**) é un lugar da parroquia de Carreira no concello coruñés de Ribeira, na comarca da Barbanza.

## Lugares e parroquias 
### Lugares de Carreira 
### Parroquias de Ribeira 
## Notas 
## Véxase tamén 
### Outros artigos 
* Lugares de Ribeira
A Capela, Carreira, Ribeira

**A Capela** é un lugar da parroquia de Carreira no concello coruñés de Ribeira, na comarca da Barbanza.
## Toponimia
O topónimo **A Capela** débese á presenza no lugar da capela da Nosa Señora da Guía.

## Lugares e parroquias 
### Lugares de Carreira 
### Parroquias de Ribeira
A Estrada, Carreira, Ribeira

**A Estrada** é un lugar da parroquia de Carreira no concello coruñés de Ribeira, na comarca da Barbanza.

## Futura supresión 
Na próxima edición do *Nomenclátor de Galicia* este topónimo será suprimido por ser descoñecido para os habitantes da aldea de Liboi, en cuxas proximidades estaría supostamente o devandito topónimo.

## Lugares e parroquias 
### Lugares de Carreira 
### Parroquias de Ribeira 
## Notas
Die Jungfrau von Orleans

miniatura|Anuncio da primeira representación de *Die Jungfrau von Orleans*.
***Die Jungfrau von Orleans*** (literalmente *A doncela de Orleáns*) é unha traxedia de Friedrich Schiller estreada o 11 de setembro de 1801 en Leipzig

## Argumento e significación 
A peza é unha versión libre da vida de Xoana de Arco, conta cun prólogo presentando os personaxes máis importantes, seguido por cinco actos, cada un dramatiza un momento significativo na vida de Xoana, que se presenta idealizada ata o sublime . A obra reflicte o novo nacionalismo e militarismo que se vivía no século XIX, e tamén presenta a idea kantiana da necesidade de subxectar a emoción a un principio moral. Foi a obra de Schiller máis representada ata a primeira guerra mundial, pero logo da segunda guerra mundial o seu militarismo causou algunhas críticas pero pola súa forza dramática segue a ser unha obra amplamente representada nos países de lingua alemá, con doce producións na tempada 2004/2005, coincidindo co ano Schiller .

## Adaptacións operísticas 
* ''Giovanna d'Arco* (1830) de Giovanni Pacini
* *Giovanna d'Arco* (1845) de Giuseppe Verdi
* *Orleanskaja deva* (1881) de Piotr Ilich Tchaikovski
* *Das Mädchen aus Domrémy'' (1976) de Giselher Klebe

## Notas
Laxes, Carreira, Ribeira

**Laxes** é un lugar da parroquia de Carreira no concello coruñés de Ribeira, na comarca da Barbanza.

## Futura segmentación 
Coa futura entrada en vigor da nova edición do Nomenclátor de Galicia, a localidade de **Laxes** vaise segmentar en **Laxes de Abaixo** e **Laxes de Arriba**.

## Notas 
## Lugares e parroquias 
### Lugares de Carreira 
### Parroquias de Ribeira
Fonte Ramil, Castiñeiras, Ribeira

**Fonte Ramil** é un lugar da parroquia de Castiñeiras no concello coruñés de Ribeira, na comarca da Barbanza. Segundo o padrón municipal (INE) en 2012 tiña un habitante. Non obstante, en 2024 xa estaba deshabitado.

## Notas 
## Lugares e parroquias 
### Lugares de Castiñeiras 
### Parroquias de Ribeira
La Voz de Bueu

***La Voz de Bueu*** foi un periódico editado en Bueu entre 1904 e 1906.

## Historia e características 
Subtitulado *Semanario defensor de los intereses generales*, apareceu o 14 de febreiro de 1904. Dirixido por Ramón Galup Maneiro, o seu administrador era Francisco Pardo. Publicáronse 120 números, cesando a súa edición o 26 de maio de 1906.

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
### Ligazóns externas 
* Sánchez Cidrás, Arturo. de Bueu*
Parque Natural das Hoces do Río Duratón

O **Parque Natural das Hoces do Río Duratón**, atópase en Castela e León, estendéndose pola provincia de Segovia. O parque é dun gran valor paisaxístico: o río Duratón escavou durante séculos un canón onde son numerosas as ermidas e os mosteiros.

## Flora 
As especies máis habituais son os xenebreiros, entre os cales están o xenebreiro común e a subespecie thurifera.

## Fauna 
Presenza de voitre branco e leonado. Outras especies salientables son a calandra de Dupont, a cotovía montesa e a pica campestre.

## Véxase tamén 
### Ligazóns externas 
* Web sobre o Parque
Ben Bernanke

**Benjamin Shalom Bernanke**, nado en Augusta o 13 de decembro de 1953, é un economista estadounidense, premio Nobel de Economía en 2022. 

## Traxectoria 
De orixe xudía, foi presidente da Reserva Federal (FED), o banco central dos Estados Unidos entre 2006 e 2014. Bernanke asumiu ese posto en febreiro de 2006 en substitución de Alan Greenspan.

Economista formado en Harvard (summa cum laude), obtivo o seu doutoramento no Instituto de Tecnoloxía de Massachusetts.

En 2011 estivo considerado unha das persoas máis poderosas do mundo pola *Forbes*.

## Notas
Chilamathur

**Chilamathur** (en telugu: చిలమతూరు) é unha localidade da India, no distrito de Anantapur, estado de Andhra Pradesh.

Atópase a unha altitude de 704 msnm a 466&nbsp;km da capital estatal, Hyderabad, na zona horaria UTC +5:30.

Segundo estimación 2010 contaba cunha poboación de 315 728 habitantes.

## Notas
Sh2-1

**Sh 2-1**, tamén coñecida coma **Sharpless 1**, é unha nebulosa de reflexión da constelación de Scorpius. Amosase coma unha *mancha* modestamente brillante e é un dos obxectos do catálogo Sharpless máis fáciles de observar. Posúe unha estrela central aparentemente dentro da nebulosidade, pero con todo, non forma parte do seu sistema, a nebulosa nin sequera é un vello remanente desta estrela.

A área nebulosa é moi grande, cunha forma irregular que se amosa coma un arco de 180° ó redor dunha estrela central. A nebulosa ten un diámetro aparente, que abrangue preto de 150' e está a unha distancia estimada de preto de 650 anos luz.

## Notas 
## Véxase tamén 
### Ligazóns externas 
* VizieR Query
* SIMBAD Query
Fosfolipase

dereita|miniatura|195px|Fosfolipase A2.
As **fosfolipases** son unha clase de encimas que hidrolizan os enlaces éster presentes nos fosfolípidos. Os produtos resultantes da reacción poden ser ácidos graxos que estaban unidos ao glicerol do fosfolípido, ou outros compoñentes do fosfolípido, dependendo do punto da molécula onde rompan o enlace.

## Clasificación 
dereita|300px|miniatura|Sitios hidrolizados polas fosfolipases A1, A2, C e D. A fosfolipase B hidroliza tanto os sitios de A1 coma de A2.
Dependendo do enlace éster que escinden clasifícanse como A1, A2, B, C ou D. As fosfolipases C e D son consideradas fosfodiesterases.

### Fosfolipase A1 
As fosfolipases A1 (PLA1) hidrolizan o enlace éster entre o primeiro acilo e o glicerol.

### Fosfolipase A2 
As fosfolipases A2 (PLA2) hidrolizan o enlace éster entre o segundo acilo e o glicerol. Libera o ácido graxo ácido araquidónico e lisofosfolípido. 
### Fosfolipase B 
As fosfolipases B (PLB) hidrolizan o enlace éster do primeiro acilo e o do segundo co glicerol.

### Fosfolipase C 
As fosfolipases C (PLC) hidrolizan o enlace éster entre o glicerol e o grupo fosfato. Como cortan o enlace antes do fosfato liberan diacilglicerol e o conxunto fosfato-cabeza polar. Son importantes na transdución de sinais na célula, xa que liberan o segundo mensaxeiro inositol trifosfato.

### Fosfolipase D 
As fosfolipases D (PLD) hidrolizan o enlace éster entre o fosfato e o grupo variable. Cortan o enlace despois do fosfato, polo que liberan ácido fosfatídico e un alcohol da cabeza polar do fosfolípido.

## Notas 
## Véxase tamén
### Bibliografía 
* Tappia, Paramjit S. & Dhalla, Naranjan S. (Editors): Phospholipases in Health and Disease. Springer, 2014. ISBN 978-1-4939-0463-1 [libro impreso]; ISBN 978-1-4939-0464-8 [libro electrónico]

### Outros artigos
* Fosfolipase do tipo da patatina

### Ligazóns extrernas
*
Laureano Poza Estévez

**Laureano Poza Estévez**, finado en Pontevedra o 17 de marzo de 1900, foi un empresario e político galego.

## Traxectoria 
Ebanista e contratista de obras en Pontevedra. Foi espiritista. Casou con Casilda Cobas Juncal e foi pai de Celestino, Joaquín, Josefa, Casilda, Agripina e Peregrina Poza Cobas.
## Notas 
## Véxase tamén 
### Bibliografía 
*
El Amigo del Pueblo (1868)

***El Amigo del Pueblo*** foi un periódico editado na Coruña en 1868.

## Historia e características 
Subtitulado *Periódico de la tarde*, tiña como lema "Todo por el pueblo y para el pueblo. ¡Viva la revolución!". Apareceu o 17 de outubro de 1868. Publicábase os luns, xoves e sábados. Periódico de carácter político, estaba redactado por Eduardo Vázquez Taboada, Romualdo Real e Luis Tettamancy.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Laureano Poza Juncal

**Laureano Poza Juncal**, nado en Pontevedra en 1908 e finado na Cidade de México o 31 de xaneiro de 1996, foi un químico e político galego.

## Traxectoria 
Fillo de Joaquín Poza Cobas e de Pilar Juncal, estudou Químicas, licenciándose cun brillante historial académico e foi dirixente da FUE. Foi profesor de Química Industrial Orgánica e Análise Químico na Escola Industrial de Vigo. Socio do Centro Republicano de Pontevedra, militou en Acción Republicana e despois en Izquierda Republicana. Nas eleccións de febreiro de 1936 interveu en actos políticos na provincia de Pontevedra. Logo do golpe de Estado do 18 de xullo de 1936 foi profesor na Escuela de Guerra número 1 de Barcelona. Foi depurado en 1936 do seu posto de profesor. Exiliouse en México, onde foi profesor de Ciencias Químicas na Universidade Internacional e no Instituto Hispano-Mexicano Ruiz de Alarcón. Fixo investigacións coa urotropina e outros medicamentos. En México aproximouse ao grupo dos socialistas galegos exiliados, foi copatrocinador da revista *Vieiros* e publicou *Pensamientos Filosóficos y Proyecciones Esotéricas*.

## Vida persoal 
Casou con Elisa Díaz Riva.

## Véxase tamén 
### Bibliografía 
* 

### Ligazóns externas 
* "Orígenes de la masonería. Una realidad histórica" de Laureano Poza Juncal.
Pedro Martul Rey

**Pedro Martul Rey**, nado en Santa Baia de Camba (Rodeiro) o 3 de xullo de 1909 e finado en Santiago de Compostela o 18 de maio de 1982, foi un profesor e escritor galego.

## Traxectoria 
Realizou estudos universitarios en Santiago de Compostela. Casou con María de los Ángeles Tobío Fernández en 1931 e trasládanse a Madrid, onde traballou durante un tempo no Centro de Estudios Históricos. Gañou as oposicións a catedrático de ensino medio e trasladouse a Monforte de Lemos. Durante ese tempo tivo algunha actividade política participando en mitins. O golpe de Estado do 18 de xullo de 1936 colleuno en Madrid. Permaneceu uns meses na cidade, e despois trasladouse a Valencia e finalmente a Orihuela, onde foi profesor de ensino medio. En 1938 foi destinado á Escola de Xefes e Oficiais de Carabineiros de Caldes de Montbui. Dende alí cruzou os Pireneos por Le Perthus coa súa muller e o seu primeiro fillo, Pedro, en xaneiro de 1939.

Despois de pasar varios meses nos campos de refuxiados de Montpellier e Argelès sur Mer, reuniuse coa súa muller en Monte Limar e deciden marchar a América. Dende Bordeos embarcaron no *Ipanema* rumbo a México, chegando a Veracruz en xullo de 1939. En México foi director, fundador e profesor do Instituto Hispano-Mexicano Ruiz de Alarcón, establecendo tamén unha forte amizade co presidente mexicano Lázaro Cárdenas. Relacionouse ademais con outros intelectuais vinculados a institucións culturais, como Ventura Castro Leal, Silvia Herzog, Vicente Leñero, Espinosa Meireles ou outros de distinta significación como Lombardo Toledano ou Alfonso Reyes. Asistiu con frecuencia ás reunións que se organizaban na casa de Indalecio Prieto. Co peche do Instituto ao redor do ano 1943 pasou a ser profesor da Escola Superior de Guerra en México D.F.. Nos últimos anos do exilio comezou a dedicarse ao negocio dos seguros, actividade coa que seguiu cando regresou a Galicia en 1948.

Residiu na Coruña até 1955, ano no que se trasladou a Santiago de Compostela. Dende 1949 traballou na empresa de seguros Galicia S.A., ata que se reincorporou como profesor de Ensino Secundario no Instituto Xelmírez de Santiago en 1961. Neses anos publicou artigos nos xornais *La Voz de Galicia*, *El Correo Gallego* e *La Región*.
## Vida persoal
Foi pai de Luís Martul Tobío.

## Véxase tamén 
### Ligazóns externas 
* Ficha no Repertorio biobibliográfico do exilio galego
Máis-menos

O sinal **máis-menos** () é un símbolo matemático empregado con distintos significados tamén noutros campos. Outro símbolo relacionado con este é o **menos-máis** (∓).

## Historia
Unha versión do signo, coa palabra francesa "ou", aparece nunha obra de Albert Girard de 1626 e o signo na forma moderna foi empregado por William Oughtred en *Clavis Mathematicae*, en 1631.

## Usos
En Matemáticas indica que un número ou unha expresión pode tomar dous valores, un positivo e un negativo, como na solución da ecuación *x*2 = 1, que é *x* = ±1, é dicir, *x* = +1 ou *x* = –1.

Nalgúns casos emprégase para resumir dúas ecuacións, como na fórmula para resolver ecuacións de segundo grao: :\displaystyle x = \frac{-b \pm \sqrt{b^2-4ac}}{2a}.
que describe as dúas solucións da ecuación *ax*2&nbsp;+&nbsp;*bx*&nbsp;+&nbsp;*c*&nbsp;=&nbsp;0.

Do mesmo xeito as dúas fórmulas trigonométricas 
:\cos(A + B) = \cos(A)\cos(B) - \sin(A) \sin(B)\,
:\cos(A - B) = \cos(A)\cos(B) + \sin(A) \sin(B)\,
poden resumirse con
:\cos(A \pm B) = \cos(A) \cos(B) \mp \sin(A) \sin(B) 

En Estatística e outras ciencias experimentais indica o erro aleatorio ou erro nunha medida, no caso da estatística a miúdo o desvío estándar.

En xadrez o símbolo ± indica vantaxe para o xogador branco, mentres o símbolo ∓ representa vantaxe para o xogador negro.

## Notas
## Véxase tamén
* Signos máis e menos
* Símbolos matemáticos
Paul Valéry

**Ambroise Paul Toussaint Jules Valéry**, nado en Sète (Hérault) o 30 de outubro de 1871 e finado en París o 20 de xullo de 1945, foi un escritor, poeta e filósofo francés.

## Traxectoria 
Fillo dun pai de orixe corsa e dunha nai xenovesa, Paul Valéry comezou os seus estudos na poboación costeira de Sète (daquela *Cette*) cos dominicos, despois continuou no colexio de Sète e finalmente no liceo de Montpellier. Empezou estudos de dereito en 1889. Este mesmo ano, publicou os seus primeiros versos na *Revue maritime de Marseille*. A súa poesía desta época inscríbese na esfera de influencia simbolista. En 1890, o seu encontro con Pierre Louÿs foi determinante para a orientación da súa vida de poeta. Este último presentoulle a André Gide e introduciuno no estreito círculo de Stéphane Mallarmé. Paul Valéry foille fiel ata a súa solitaria morte.

## Obra 
* *Introduction à la méthode de Léonard de Vinci* (1895)
* *La Soirée avec monsieur Teste* (1896)
* ''Essai d'une conquête méthodique* (1897)
* *La Jeune Parque* (1917)
* *La Crise de l’esprit* (1919)
* *Cemiterio mariño* (*Le Cimetière marin* (1920). Traducido ao galego por Florencio Delgado Gurriarán.
* *Album de vers anciens* (1920)
* *Charmes* (1922)
* *Eupalinos ou l'Architecte* (1923)
* *L'Âme et la danse* (1923)
* *Variété I* (1924)
* *Propos sur l'intelligence (1925)
* *Monsieur Teste* (1926)
* *Variété II* (1930)
* *Regards sur le monde actuel* (1931)
* *Amphion* (1931)
* ''Pièces sur l'art* (1931)
* *L'idée fixe ou Deux Hommes à la mer* (1932)
* *Discours en l'honneur de Goethe* (1932)
* *Sémiramis* (1934)
* *Notion générale de l’art* (1935)
* *Variété III* (1936)
* *Degas, danse, dessin* (1938)
* *Discours aux chirurgiens* (1938)
* *Variété IV* (1938)
* *Mauvaises pensées et autres* (1942)
* *Tel quel* (1941, puis 1943) (*Cahier B 1910; Moralités; Littérature* et *Choses tues*)
* *Dialogue de l'arbre* (1943)
* *Variété V* (1944)
Póstuma: 
* *Mon Faust* (1946)
* *L'Ange* (1947)
* *Histoires brisées* (1950)
* *Lettres à quelques uns'' (1952) Correspondance de Paul Valéry s'étageant tout au long de sa vie.
* *Vues* (1948)
* *Œuvres I* (1957)
* ''Les Principes d'anarchie pure et appliquée* (1984)
* *Corona et Coronilla* (2008)

## Véxase tamén 
### Bibliografía 
* *"Paul Valéry"''  (Michel Jarrety)
### Outros artigos 
* Poética
Francisco de la Dueña y Cisneros

**Francisco de la Dueña Nova y Cisneros Molina y Peñarrubia**, tamén coñecido como **Francesc Antoni de la Dueña y Cisneros**. Nado en Villanueva de la Fuente, Cidade Real o 17 de novembro de 1753 e finado en Madrid o 8 de novembro de 1821. Foi un relixioso castelán pertencente a unha familia de hidalgos rurais e Copríncipe de Andorra.

## Traxectoria
Francisco foi nomeado Bispo de Urgell e polo tanto Copríncipe de Andorra desde o 29 de outubro de 1797 ao 23 de setembro de 1816.

O 24 de febreiro de 1810 foi elixido deputado nas Cortes de Cádiz, e exerceu como Presidente do Congreso dos Deputados desde o 1 ao 30 de abril de 1814.

En 1816 deixa o seu posto como bispo de Urgell tras ser nomeado Bispo de Sogorbe, posto no que permanece ata a súa morte. No 1817 foi nomeado cóengo doutoral da Catedral de Salamanca.

### Etapa no Congreso dos Deputados
Durante a súa etapa como deputado Francisco deu o seu apoio á Constitución de Cádiz de 1812 e á política liberal da supresión dos conventos.

## Notas 
## Véxase tamén 
* Lista de Presidentes do Congreso dos Deputados
### Ligazóns externas
* Ficha do Congreso dos Deputados
* Cronoloxía en catholic-hierarchy.org
Ramón Lázaro de Dou y de Bassols

**Ramón Lázaro de Dou y de Bassols**, nado en Barcelona o 11 de febreiro de 1742 e finado en Cervera o 14 de decembro de 1832, foi un político catalán. Deputado provincial por Cataluña para as Cortes de Cádiz, foi elixido primeiro Presidente das Cortes españolas, na sesión inaugural celebrada na Illa de León o 24 de setembro de 1810, obtendo cincuenta votos fronte aos corenta e cinco de Benito Hermida, o anterior Presidente provisional. No 1813 exerceu ademais de deputado do clero da provincia de Tarragona.

## Traxectoria 
Estudou nun colexio xesuíta de Cordellés e posteriormente dereito en Cervera, obtendo en 1770 a cátedra de Decretais de Cervera. Ordenouse sacerdote e publicou varias obras, entre elas a máis interesante *Instituciones del derecho público de España, con noticia del particular de Cataluña y de las principales reglas de gobierno en cualquier estado*. En 1805 nomeárono chanceler da Universidade de Cervera, cargo que conservou ata a súa morte. Trala invasión dos Cen Mil Fillos de San Luís, Dou foi investigado polo Real Decreto en 1824, sendo libre.

Reformista, de pensamento moderadamente conservador, votou á soberanía nacional e asinou a Constitución de Cádiz. Así mesmo, interveu nos debates sobre a abolición do tormento, a liberdade de imprenta, a organización das provincias, a reforma da Facenda e o regulamento do Consello de Rexencia. Declarouse partidario entusiasta da contribución directa única, proxectada xa polo Marqués da Ensenada, coa supresión das rendas provinciais e a conservación das aduanas e algúns monopolios.

Derogada a Constitución, consagrouse ao goberno da Universidade, continuando cos seus estudos económicos. Foi unha persoa con moita fama na época, tal era su fama que cando o Papa Gregorio XVI decidiu suprimir o cargo de chanceler nas universidades españolas, exceptuouse a Universidade de Cervera, na que este era chanceler.

## Obras 
Ademais de publicar folletos e dictames, foi un autor prolífico.
* *Instituciones del derecho público general de España, con noticia del particular de Cataluña y de las principales reglas de gobierno en cualquier estado* (1793)
* *La riqueza de las naciones nuevamente explicada* (1817)
* *Equivalencia del catastro de Cataluña con las rentas provinciales de Castilla* (1822) 
* *Conciliación económica y legal de... laudemios y proyectos enfitéuticos* (1829) 
* *Proyecto sobre laudemios* (1831)

## Notas 
## Véxase tamén 
### Outros artigos 
* Lista de presidentes do Congreso dos Deputados de España

### Ligazóns externas 
* Instituciones del derecho público de España, edición digital.
Sh2-2

**Sh 2-2**, tamén coñecida coma **Sharpless 2**, é unha nebulosa de emisión da constelación de Scorpius. Ten un brillo de grao medio, o cal dificulta a súa observación. Crese que actualmente alberga unha estrela binaria de raios X que se orixinou na asociación Scorpius OB1 e que foi expulsada da mesma.

A área nebulosa é moi grande e ten unha forma irregular, e tamén posúe as características dunha rexión H II. Ten un diámetro aparente de aproximadamente 60'.

## Notas 
## Véxase tamén 
### Ligazóns externas 
* VizieR Query 
* SIMBAD Query
Campo da Agra, Corrubedo, Ribeira

**Campo da Agra** (á espera da oficialización da forma **O Campo da Agra**) é un lugar da parroquia de Corrubedo no concello coruñés de Ribeira, na comarca da Barbanza.

## Toponimia 
O topónimo provén do latín , e é unha extensión de terreo cultivábel dividida en leiras que pertencen a varios propietarios.

## Lugares e parroquias 
### Lugares de Corrubedo 
### Parroquias de Ribeira 
## Notas 
## Véxase tamén 
### Outros artigos 
* Lugares de Ribeira
Metrópole ortodoxa grega de Rodas

A **metrópole de Rodas** (en grego: *Ιερά Μητρόπολις Ρόδου*) é unha das cinco xurisdicións eclesiásticas da Igrexa Ortodoxa de Constantinopla no Dodecaneso. Ten a súa sé na vila de Rodas.
## Historia 
A illa de Rodas menciónase nos Feitos dos Apóstolos, nos viaxes de San Paulo, e considérase que el é o fundador da Igrexa na illa, acompañado por Silas. Descoñécese con exactitude cando Rodas tivo o seu primeiro bispo, mais a sé episcopal converteuse moi cedo en metropolitana, e a súa provincia eclesiástica estendíase, logo de 732, sobre a maior parte das illas do mar Exeo. Segundo a tradición no século I tivo o seu primeiro bispo, Prócoro, aínda que decoñécese cando foi creada a diocese.

Até a ocupación da illa polos Cabaleiros de Rodas, a metrópole viviu un período de florecemento, e os seus bispos participaron nos concilios ecuménicos: Theodósios no V, Isídoros no VI e Léon no VII.

Durante a época en que a illa foi gobernada polos Cabaleiros de Rodas, a metrópole entrou nun período crítico. O metropolita de Rodas foi despoxado do seu cargo, e foi instalado un arcebispo latino para sustituilo. O Patriarcado Ecuménico continuou a nomear bispos de Rodas, aínda que os latinos non permitiron que tomaran posesión da sé. En 1369 a administración da metrópole foi asignada á metrópole de Side.

Poucos cambios producíronse no século XV, por mor da caída de Constantinopla e a ameaza da invasión otomá. Os latinos permitiron a instalación do bispo ortodoxo, e ao Concilio de Florencia asistiu o bispo Natanael, mais á súa volta o arcebispo latino non lle permitiu desembarcar.
 
En 1522 Rodas foi ocupada polos turcos. O metropolita Eftimios foi aforcado (c. 1525) baixo a acusación de instigar un movemento revolucionario. Durante o período otomán, porén, a vida da Igrexa foi relativamente tranquila, aínda que non escapou ás arbitrariedades dos conquistadores. Durante os anos da Revolución e os que seguiron, a Igrexa sufriu persecucións e os seus privilexios foron abolidos. O firmán do sultan Mahmud II restaurounos en 1835, mais foron abolidos novamente na época dos Mozos Turcos.

En 1912 Rodas, como o resto de illas do Dodecaneso, estivo baixo dominio italiano. Nun comezo respectaron a Igrexa, mais a partir de 1923 comezou unha campaña de italianización das illas, enviando colonos italianos ás mesmas e procurando o seu casamento con gregos e a Igrexa ortodoxa foi substituída pola católica. O peso da ocupación caeu especialmente sobre o metropolita Apostolos Trifonos, quen renunciou en 1946. Logo da incorporación do Dodecaneso a Grecia, a Metrópole de Rodas entrou no seu período moderno da historia.

En 2004 perdeu xurisdición sobre as illas de Symi, Halki, Tilos e Kastellorizo, que formaron a metrópole de Syme; e sobre a illa de Nísiros, que pasou a formar parte da metrópole de Cos.

## Espiscopoloxio 
* Gerásimos (1910 - 1912)
* Beniamín Kyriakoy (1912 - 1913)
* Apostolos Tryfonos (1913 - 1946)
* Timotheos Evangelinidis (1947 - 1949)
* Spyridon Synodinos (1951 - 1988)
* Apostolos Dimelis (1988 - 2004)
* Kyrillos Kogerakis (2004 - actualidade)
## Véxase tamén 
### Ligazóns externas 
* Páxina web oficial .
Corrubedo, Corrubedo, Ribeira

**Corrubedo** é un lugar da parroquia de Corrubedo no concello coruñés de Ribeira, na comarca da Barbanza. Segundo o padrón municipal (INE 2012) ten 657 habitantes (342 homes e 315 mulleres).

## Lugares e parroquias 
### Lugares de Corrubedo 
### Parroquias de Ribeira 
## Véxase tamén 
### Outros artigos 
* Lugares de Ribeira
Loquendo

**Loquendo** (nome que significa *Locución*, e pronunciado [*Locuendo*]) é unha empresa multinacional de tecnoloxía de software, coa súa sede en Turín, Italia. A empresa ofrece recoñecemento, síntese e verificación da voz e aplicacións de comprobación e identificación. Loquendo foi fundada en 2001 pola empresa Telecom Italia, tamén ten oficinas no Reino Unido, España, Alemaña, Francia e os Estados Unidos.

Os produtos de Loquendo pódense atopar nos GPS, sexan xa incorporados no coche ou portátiles, nos dispositivos para os discapacitados, teléfonos intelixentes, libros electrónicos, caixeiros automáticos con voz, vídeoxogos de ordenador, electrodomésticos controlados por voz e outros produtos.

Os seus produtos recibiron varios premios, incluíndo "Speech Engine Leader" entregado por "Speech Technologies" nos anos 2007, 2008 e 2009. Tamén foi considerado por "Speech Technologies" o líder do mercado no 2009 e 2010. O 30 de setembro de 2011, Nuance (un dos principais competidores de Loquendo) anunciou que adquiriu Loquendo.

## Notas
## Véxase tamén 
### Bibliografía 
*(it) Luigi Bonavoglia, ''"CSELT trent'anni"*, Ed. CSELT, 1994 http://luigi.bonavoglia.eu/pubblicazioni/cselt30anni_presenta.pdf
*(it) Roberto Billi (a cura di), con i seguenti Autori dello CSELT: Agostino Appendino, Giancario Babini, Paolo Baggia, Roberto Billi, Alfredo Biocca, Pier Giorgio Bosco, Franco Canavesio, Giuseppe Castagneri, Alberto Ciaramella, Morena Danieli, Fulvio Faraci, Luciano Fissore, Roberto Gemello,  Elisabetta Gerbino, Egidio Giachin, Giorgio Micca, Roberto Montagna, Luciano Nebbia, Silvia Quazza, Daniele Roffinella, Luciano Rosboch, Claudio Rullent, Pier Luigi Salza, Stefano Sandri, *"Tecnologie vocali per l'interazione uomo-macchina. Nuovi servizi a portata di voce"*, Ed. Telecom Lab 1995, ISBN 88-85404-09-X, ISBN 978-88-85404-09-0
*(it) *Quarant'anni d'innovazione'', ed. Millennium s.r.l, (supplemento ó num 224 di Media Duemila, 2005)
*(it) torinowireless.it
*(it) smau.it 
*(it) corriere.it
*(it) isticom.it
*(it) deputatids.it
*(it) h-care.eu
*(it) Forum P.A. 17-20 maggio 2010 - Cartella Stampa AVAYA

### Outros artigos
*Recoñecemento da fala
*Identificación biométrica da voz
A Igrexa, Oleiros, Ribeira

**A Igrexa** é un lugar da parroquia de Oleiros no concello coruñés de Ribeira, na comarca da Barbanza.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Martiño de Oleiros.

## Lugares e parroquias 
### Lugares de Oleiros 
### Parroquias de Ribeira 
## Notas
Muíño da Correa, Oleiros, Ribeira

**Muíño da Correa** (á espera da oficialización da forma **O Muíño de Correa**) é un lugar da parroquia de Oleiros no concello coruñés de Ribeira, na comarca da Barbanza. Segundo o Instituto Galego de Estatística en 2024 tiña dous habitantes (un home e unha muller).

## Notas 
## Lugares e parroquias 
### Lugares de Oleiros 
### Parroquias de Ribeira
Lars Winnerbäck

**Lars Mattias Winnerbäck**', nado en Estocolmo o 19 de outubro de 1975, é un cantante e compositor sueco.

## Traxectoria 
Pasou súa infancia en Linköping, onde recibiu educación na escola da Catedral, regresou a Estocolmo en 1996 xusto cando lanzou seu primeiro álbum "Dans steg svara med", actualmente é un dos cantantes máis populares de seu país.

As influencias de Lars Winnerbäck van desde Carl Michael Bellman a Evert Taube, pasando por Bob Dylan, Ulf Lundell e Cornelis Vreeswijk. A temática das súas composicións é variada, e van desde experiencias propias (contraste de vivir nunha vila a vivir na capital) a outras máis universais (romances, prexuízos sociais, anguria, amizade etc) sendo un dos poucos músicos suecos en cantar integramente en sueco, en contraste con outros compatriotas que conseguiron éxito fóra das súas fronteiras ao cantar en inglés.

## Discografía
### Álbums de estudio
**Dans med svåra steg* (1996)
**Rusningstrafik* (1997)
**Med solen i ögonen* (1998)
**Kom* (1999)
**Singel* (2001)
**Söndermarken* (2003)
**Vatten under broarna* (2004)
**Daugava* (2007)
**Tänk om jag ångrar mig och sen ångrar mig igen* (2009)
**Utanför Album 1 & 2* (2012)
**Hosianna* (2013)

### Compilacións e álbums ao vivo
**Bland skurkar, helgon och vanligt folk* (1999)
**...Live för dig!* (2001)
**Stackars hela Sverige: Bränt krut vol. 1* (2005)
**Bränt krut vol. 2* (2005)
**Efter nattens bränder* (2006)
**Vi var där blixten hittade ner – Bränt krut vol. 3* (2008)
**Over Grensen - De Beste 1996-2009* (2009)

### DVD
**Live i Linköping* (en directo)
**Solen i Ögonen* (documental)
Maskinen

**Maskinen** é un grupo musical sueco de fusion hip hop/electrónica con toques funk e electro. O seu nome significa "A máquina".

## Formación 
Está formado por Herbert "Afasia" Munkhammar, do grupo "Afasi & Filthy" (Afasia e sucidade), Frej Larsson, do grupo "Slagsmålsklubben" (o club da loita) e Mats Norman. O anterior membro, Oskar "kihlen" Linnros, do grupo "Snook", abandonou esta formación tralo single "Segertåget". Outros membros foron Magnus "Filthy" Lidehäll.

## Discografía 
### Álbums de estudio 
* *Boys II Men* (2009)
* *Framgång & Efterfrågan* (2012)

### Sinxelos 
* "Alla Som Inte Dansar" (2007)
* "Segertåget" (2008)
* "Pengar" (2009)
* "Dansa Med Vapen" (2009)
* "Kärlek Vid Sista Ögonkastet" (2010)
* "Buffalo Blues" (2010)
* "Krossa Alla Fönster" (2011)
* "Liv och Död" (2012)
* "Stora Trygga Vargen" (2012)
* "Megalomani" (2012)
* "Limousin (med Movits!)" (2013)
Håkan Hellström

**Håkan Hellström**, nado en Västra Frölunda (Gotemburgo) o 2 de abril de 1974, é un músico sueco.

## Traxectoria
Comezou súa carreira musical na banda de indie pop Broder Daniel, onde tocou a batería entre 1988 e 1994. Nese ano deixou o grupo e uniuse á banda de rock alternativo Honey is Cool, na que apenas estivo para volver a tocar cos Broder Daniel en 1997, pero como baixista, ata que en 2003 a volveu abandonar para iniciar súa carreira en solitario.

Este abandono da banda debeuse ó éxito da súa canción "Kann ingen sorg för mig Göteborg" (non chores por min Gotemburgo) no ano 2000, cinco anos despois sacou seu primeiro álbum en solitario *Nåt gammalt, nåt nytt, nåt lånat, nåt blått* ("Algo vello, algo novo, algo prestado, algo azul") onde xuntou material anterior que non publicara. Debido ó nacemento de seu fillo en 2006 abandonou as xiras e gravacións, porén seguiu dando pequenos concertos, publicando máis tarde o seu traballo *För sent för Edelweiss* (tarde de máis para Edelweiss). Algúns destes traballos teñen certas liñas e melodías collidas doutros artistas, polo que xerou algunhas controversias seu traballo respecto da orixinalidade e os dereitos de autor, sendo acusado de plaxio nun dos seus sinxelos, que sacou do mercado.

## Discografía
**Känn ingen sorg för mig Göteborg* (2000)
**Det är så jag säger det* (2002)
**Ett kolikbarns bekännelser* (2005)
**Nåt gammalt, nåt nytt, nåt lånat, nåt blått* (2006)
**För sent för Edelweiss* (2008)
**Två steg från paradise* (2010)
**Det kommer aldrig va över för mig* (2013)
Campelos, Olveira, Ribeira

**Campelos** é un lugar da parroquia de Olveira no concello coruñés de Ribeira, na comarca da Barbanza. Segundo o padrón municipal (INE 2012) ten 45 habitantes (19 homes e 26 mulleres).
Neste lugar está a capela da Sagrada Familia, construída a finais do século XVIII e propiedade do pazo de Gaioso.

## Notas
## Lugares e parroquias 
### Lugares de Olveira 
### Parroquias de Ribeira
Avicii

miniatura|250x250px|Logo de Avicii.
**Tim Bergling**, nado en Estocolmo o 8 de setembro de 1989 e finado en Omán o 20 de abril de 2018, foi un DJ e produtor musical sueco, coñecido polo seu nome artístico **Avicii** (estilizado como **ΛVICII** ou **◢ ◤**). Ficou no posto 6 na clasificación anual dos 100 mellores DJ, segundo a revista *DJ Magazine* de 2011. En 2012 acadou o posto 3, que repetiu en 2013. Foi nomeado dúas veces ós premios Grammy polo tema "Sunshine" que fixo con David Guetta en 2012  e no 2013 por "Levels". Algunhas das súas cancións con máis sona son "Waiting for Love", "I Could Be the One" con Nicky Romero, "Wake Me Up", "You Make Me", "X You", "Hey Brother" e "Addicted to You" .

## Traxectoria 
Tim Bergling naceu en Estocolmo o 8 de setembro de 1989. En maio de 2007, Avicii asinou co selo Dejfitts Plays. En 2010, Avicii lanzou a canción "Seek Bromance", que acadou o top 20 en países como Bélxica, Francia, os Países Baixos, o Reino Unido e Suecia. Tamén fixo un remix do sinxelo "Rapture" de Nadia Ali para o álbum *Queen of Clubs Trilogy: Onyx Edition*. En outubro de 2010, Avicii asinou co equipo European A&R de EMI Music Publishing.

## Pasamento 
[miniatura|dereita|O cemiterio de [Skogskyrkogården onde se celebrou o funeral de Avicii.]]
miniatura|Unha placa na memoria de Avicii, entre outras, na igrexa Hedvig Eleonora, onde está sepultado.
Bergling finou aos 28 anos o 20 de abril de 2018 en Mascate, onde se atopaba de vacacións. Inicialmente non se revelou a causa do falecemento. O 21 de abril, a policía declarou que non había sospeitas dunha morte violenta. Posteriormente, o xornal dixital TMZ revelou que Bergling suicidárase cortando as veas cun cristal roto dunha botella.

O 22 de maio, a familia de Bergling anunciou que o funeral celebraríase na máis estrita intimidade. O acto tivo lugar o 8 de xuño no cemiterio de Skogskyrkogården en Estocolmo. Está sepultado na igrexa Hedvig Eleonora.

## Clasificación de DJ Magazine 
*2010: #33
*2011: #6
*2012: #3
*2013: #3
*2014: #6

## Discografía 
### Álbums 
* *True* (2013)
* *Stories* (2015)
* *Tim* (2019) (Álbum póstumo)

### Compilacións 
*2011: *Avicii Presents Strictly Miami*	
*2011: *The Singles*

## Xiras 
**True Tour* (2014)
**Stories World Tour* (2015)

## Notas 
## Véxase tamén 
### Ligazóns externas 
*Páxina oficial
*Avicii X You Project
*Avicii on Best4Ears.com
*
Fundación Barrié

A **Fundación Pedro Barrié de la Maza** é unha fundación patrimonial privada, coa finalidade de promover o desenvolvemento e a cultura en Galicia.

## Historia 
A organización foi creada o 5 de novembro de 1966 por Pedro Barrié de la Maza, quen a declarou herdeira universal da súa fortuna. Posteriormente, a súa irmá Gertrudis e a súa viúva Carmela Arias achegaron tamén parte do seu patrimonio. A fundación foi declarada de interese galego pola Xunta de Galicia o 13 de xuño de 1986.

Foi accionista maioritaria de Banco Pastor, ata a súa fusión co Banco Popular en 2013, obtendo dos rendementos das accións nesta empresa a maior parte dos seus ingresos.

## Sedes 
[miniatura|275px|[Edificio Banco de Vigo, rúa Policarpo Sanz.]]
A sede da Coruña sitúase no número 9 do Cantón Grande. Foi inaugurada en 1995 pola Raíña Sofía. A sede de Vigo está radicada no número 31 da rúa de Policarpo Sanz, no Edificio Banco de Vigo. Foi aberta en 2005 e recibiu diversos premios pola súa restauración, asinada polos arquitectos Emilio Tuñón e Luis Mansilla.

## Actividade 
A fundación contribuíu de diversas formas á cultura, educación, sanidade etc. de Galicia. Colaborou na creación das escolas universitarias de Arquitectura e Arquitectura Técnica na Coruña e a de Enxeñería Industrial en Vigo e do Instituto da Lingua Galega.

Organiza anualmente o Ciclo de Jazz da Fundación Barrié e entrega bolsas a estudantes universitarios.

## Véxase tamén 
### Ligazóns externas 
* Web da Fundación Barrié
Anna Favella

**Anna Favella**, nada en Roma o 21 de setembro de 1983, é unha actriz italiana.

## Filmografía 
* ''Enrico Mattei - L'uomo che guardava al futuro* (2008)
* *Don Matteo 7* (2009)
* *Terra Ribelle* (2010)
* *Terra Ribelle - Il Nuovo mondo* (2012)
* *Mr. America'' (2013)

## Véxase tamén 
### Ligazóns externas 
* Anna Favella en IMDb
Skrillex

**Sonny John Moore**, nado no barrio de Highland Park, na cidade dos Ánxeles, o 15 de xaneiro de 1988, é un DJ, cantante e produtor musical estadounidense coñecido polo seu nome artístico **Skrillex**. Sonny Moore uniuse á banda post-hardcore From First to Last como o seu cantante en 2004, e gravou dous álbums con eles *Dear Diary, My Teen Angst Has a Body Count* (2004) e *Heroine*, (2006). Deixou a banda para comezar a súa carreira en solitario en 2007. Comezou a súa primeira xira en solitario a finais de 2007. Despois de recrutar novos membros para a nova banda, Moore uniuse á xira Alternative Press Tour para apoiar a All Time Low e The Rocket Summer.

Despois de lanzar o EP *Gypsyhook EP* no 2009, Moore tiña previsto a gravación do seu álbum de estudio *Bells*, xunto co produtor Noah Shain. Porén, parou a produción do álbum e comezou a súa andaina baixo o nome de Skrillex, distribuíndo o EP *My Name Is Skrillex* mediante descarga gratuíta na súa páxina oficial de MySpace. Máis tarde, lanzou o *Scary Monsters and Nice Sprites* a finais de 2010 e *More Monsters and Sprites* a mediados de 2011, cos cales conseguiu un éxito comercial moderado. O 30 de novembro de 2011, foi nomeado a cinco Premios Grammy, e gañou tres galardóns: "Mellor Álbum Dance/Electrónica", "Mellor Gravación Dance" e "Mellor Gravación Remixed, Non Clásica". On 5 de decembro de 2011, a BBC anunciou que estaba nomeado á votación Sound of 2012. O 12 de decembro de 2011, foi galardoado co Premio MTV como Mellor artista do ano de música dance electrónica. Skrillex gañou un total de seis Premios Grammy.

## Discografía 
* *Gypsyhook EP* (2009)
* *My Name Is Skrillex* (2010)
* *Scary Monsters and Nice Sprites* (2010)
* *More Monsters and Sprites* (2011)
* *Bangarang* (2011)
* *Make It Bun Dem After Hours EP* (2012)
* *Leaving* (2013)
* *Recess* (2014)
* *Skrillex and Diplo Present Jack Ü (con Diplo como Jack Ü) (2015)

;Bandas sonoras
* 2013: *Spring Breakers''

## Notas 
## Véxase tamén 
### Ligazóns externas 
* Páxina oficial
Almansa, Palmeira, Ribeira

**Almansa** é un lugar da parroquia de Palmeira no concello coruñés de Ribeira, na comarca da Barbanza.

## Toponimia 
Debe o seu nome a unha das fragatas que participaron na batalla de Callao en 1866. Na próxima edición do *Nomenclátor de Galicia* esta entidade será eliminada ao tratarse do antigo nome dunha rúa que hoxe se denomina A Canle, localizada na zona urbana da vila de Palmeira.

## Lugares e parroquias 
### Lugares de Palmeira 
### Parroquias de Ribeira 
## Notas
Figueirido, Palmeira, Ribeira

**Figueirido** é un lugar da parroquia de Palmeira no concello coruñés de Ribeira, na comarca da Barbanza. Segundo o padrón municipal (INE 2012) ten 14 habitantes (8 homes e 6 mulleres).

No lugar está a Pedra das Cabras, petróglifo da idade de bronce.

## Lugares e parroquias 
### Lugares de Palmeira 
### Parroquias de Ribeira
Alex Len

**Oleksiy "Alex" Len**, nado o 16 de xuño de 1993 en Antratsyt, é un xogador ucraíno de baloncesto profesional que xoga nos Ángeles Lakers da National Basketball Association (NBA).

## Traxectoria profesional 
O 27 de xuño de 2013, Len foi elixido na 5ª posición do Draft da NBA de 2013 polos Phoenix Suns. Asinou oficialmente cos Suns o 29 de agosto de 2013.

O 3 de agosto de 2018, Len asinou un contrato de dous anos e 8.5 millóns de dólares cos Atlanta Hawks.

O 6 de febreiro de 2020, Len e Jabari Parker foron traspasados ós Sacramento Kings a cambio de Dewayne Dedmon.

O 23 de novembro de 2020, Len acordou cos Toronto Raptors un contrato por un ano. O acordo fíxose oficial o 29 de novembro de 2020. Tras xogar 13 partidos cos Raptors, foi cortado o 19 de xaneiro de 2021.

O 22 de xaneiro de 2021, Len asinou cos Washington Wizards.

O 13 de agosto de 2021, Len asinou cos Sacramento Kings.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
As Avesadas, Ribeira, Ribeira

**As Avesadas** é un lugar da parroquia de Ribeira no concello coruñés de Ribeira, na comarca da Barbanza.

O topónimo **As Avesadas** procede do latín (terra) , "terra labrada con arado", do latín , "dar a volta".

## Lugares e parroquias 
### Lugares de Ribeira 
### Parroquias de Ribeira 
## Notas
As Brañas do Cabo, Ribeira, Ribeira

**As Brañas do Cabo** é un lugar da parroquia de Ribeira no concello coruñés de Ribeira, na comarca da Barbanza.

## Futura supresión 
Na próxima edición do *Nomenclátor de Galicia* esta entidade será eliminada porque ningún veciño da contorna asegurou ter constancia da existencia do topónimo.

## Lugares e parroquias 
### Lugares de Ribeira 
### Parroquias de Ribeira 
## Notas
O Carregal, Ribeira, Ribeira

**O Carregal** é un lugar da parroquia de Ribeira no concello coruñés de Ribeira, na comarca da Barbanza. Coa entrada en vigor do novo Nomenclátor de Galicia, vai pasar da parroquia de Ribeira á de Carreira.

## Toponimia 
O topónimo Carregal é un fitónimo que fai referencia, tanto en galego como en portugués, a un terreo pantanoso no cal abunda a «cárrega» ou «carrega», planta gramínea tamén denominada carriza, propia dese tipo de lugares húmidos ou brañas. Procede do latín  (de raíz *) co sufixo derivativo .

## Lugares e parroquias 
### Lugares de Ribeira 
### Parroquias de Ribeira 
## Notas
Coveliño, Ribeira, Ribeira

**Coveliño** (á espera da oficialización da forma **Cubeliño**) é un lugar da parroquia de Ribeira no concello coruñés de Ribeira, na comarca da Barbanza. Segundo o padrón municipal (INE 2012) conta cun habitante (1 muller).

## Lugares e parroquias
### Lugares de Ribeira
### Parroquias de Ribeira
## Notas
Exipto, Abanqueiro, Boiro

**Exipto** é un lugar da parroquia de Abanqueiro no concello coruñés de Boiro, na comarca do Barbanza.
## Patrimonio
Capela da Virxe de Exipto.

## Lugares e parroquias 
### Lugares de Abanqueiro 
### Parroquias de Boiro 
## Notas
## Véxase tamén
### Outros artigos
*Lugares de Boiro
Ben McLemore

**Ben Edward McLemore III**, nado o 11 de febreiro de 1993 en St. Louis, Missouri, é un xogador de baloncesto profesional estadounidense que xoga no Río Breogán da Liga ACB.

## Traxectoria 
O 27 de xuño de 2013, McLemore foi elixido na 7ª posición do Draft de 2013 polos Sacramento Kings. Foi elixido Rookie do Mes da Conferencia Oeste dos meses de outubro e novembro, ó facer 9.1 puntos en 22.8 minutos por partido. O 7 de xullo de 2017, McLemore asinou un contrato cos Memphis Grizzlies. O 17 de xullo de 2018, McLemore foi traspasado xunto a Deyonta Davis e unha elección da segunda rolda do Draft de 2021 ós Sacramento Kings, a cambio de Garrett Temple. O 7 de febreiro de 2019, foi cortado polos Kings. O 23 de xullo de 2019, McLemore asinou cos Houston Rockets. O 3 de abril de 2021, os Rockets cortaron a McLemore. O 6 de abril de 2021, McLemore asinou cos Los Angeles Lakers. O 8 de abril debutou cos Lakers, anotando seis puntos na derrota contra os Miami Heat. O 5 de agosto de 2021, McLemore asinou cos Portland Trail Blazers.
## Incidentes
En marzo de 2024 tivo un incidente coa policía local de Lugo ao se negar a facer un control de alcoholemia. En 2024 foi acusado de violación e outros tres delitos sexuais en Oregón.

## Notas 
## Véxase tamén 
### Ligazóns externas 
* Biografía nos Kansas Jayhawks